Juventus intră în carantină. Anunțul făcut de conducere.
Weston McKennie, fotbalistul de doar 22 de ani din lotul lui Juventus a fost depistat pozitiv cu coronavirus. Întreaga echipă va intra în carantină, așa cum prevede procedura din Serie A. "Echipa este în contact permanent cu autoritățile sanitare".
Juventus, una dintre cele mai importante echipe de fotbal din Italia și din lume intră în autoizolare după ce Weston McKennie a fost testat pozitiv cu Covid-19 a anunțat clubul."Clubul de fotbal Juventus anunță că, în timpul testelor prevăzute de protocolul din Serie A, jucătorul Weston McKennie a fost pozitiv la testul Covid-19. În conformitate cu reglementările și protocolul, echipa va intra în izolare preventivă în această seară" a fost declarația oficială."Această procedură va permite tuturor jucătorilor care sunt negativi să continue antrenamentele în mod regulat și să joace meciuri între ei, dar nu li se va permite niciun contact în afara grupei echipei. Echipa este în contact permanent cu autoritățile sanitare competente", se adaugă în declarație.Anunțul vine la scurt timp după ce starul lor, Cristiano Ronaldo, a fost și el depistat pozitiv cu coronavirus. Asta în timp ce era în cantonamentul naționalei Portugaliei pentru meciurile din Nations League.